《善卷洞》
清代·徐恪

水波摇风林，秋山木叶脱。何年五丁斧，劈此灵异迹。

幽泉闻笙五，怪石动精魄。嵚巇上下坂，俄顷异忻戚。

摩崖三四字，窈窕飞青壁。仙灵有遗踪，仿佛留虚白。

濯缨松涛下，清飔澹寒日。冥搜已忘形，心与太古接。

作者简介：徐恪，字昔民，一字息溟，江阴人。康熙丙寅拔贡，官罗城知县。有《九炉山人集》。